294 
gældende Luftblandinger. Naar den rigtige Kurve lægges til Grund, 
findes for Mennesket en gennemsnitlig Iltspænding i Blodet af 
38,5 °/o. De har dernæst gjort Forsøg med en Række andre 
Pattedyr og med Fugle og fundet, at Blodets Iltspænding i alle 
Tilfælde er højere end Expirationsluftens og i Reglen højere end 
Atmosfærens. Særlig høj er den hos Fugle. For Hunden findes 
i to Forsøg Iltspændinger paa 17,6 og 24,4 °/o, hvilke Værdier 
stemmer meget godt med Bohrs, medens de er dobbelt saa høje 
som Fredericq’s. 
Et enkelt Forsøg med en Frø har givet 18,4 °/o, men da 
Spændingen i Lungeluften er ukendt, kan dette Tal ikke udnyttes. 
Haldane og Smith har endelig undersøgt Virkningen af for¬ 
skellige ydre Forhold paa Lungernes aktive Absorption af Ilt og 
fundet, at Iltmangel virker i høj Grad stimulerende, medens et 
Fald af Legemstemperaturen virker stærkt nedsættende. 
Gennem disse Forsøg er Bohrs principielle Resultater bievne 
fuldstændigt bekræftede x ) og i flere Henseender udvidede. 
En yderligere og meget vægtig Bekræftelse har Bohrs Syns- 
maader faaet gennem en Række Undersøgelser af Nervesystemets 
Indflydelse paa Respirationen. Hvis nemlig Udvexlingen af Luft¬ 
arter mellem Blodet og Atmosfæren var en rent fysisk Proces, saa 
maatte den være unddraget Nervesystemets direkte Paavirkning, 
medens den, naar den er en vital Proces, efter al Rimelighed maa 
kunne reguleres af Organismen gennem Nervesystemet. 
Allerede Moreau har undersøgt Virkningen af Nerveover¬ 
skæringer paa Sammensætningen af Svømmeblærens Luft og fundet, 
at den ikke paavirkes ved Overskæring af Vagus, medens Over¬ 
skæring af Sympathicus bevirker en jævn Stigning af Iltprocenten. 
*) Wachholtz (Pfliigers Arch. 74 p. 174 og 75 p. 341) har senere søgt 
at vise, at Kulilte tilintetgøres ved Iltning i den levende Organisme, 
og hvis dette var Tilfældet, vilde Haldane og Smith’s Methode være 
upaalidelig. Haldane (II) har imidlertid eftergaaet W.’s Angivelser og 
finder ved ganske afgørende Experimenter, at Kulilte ikke i paaviselig 
Mængde destrueres af Organismen. 
